
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 64 


ΝΟΜΟΣ ΥΠΆΡΙΘ. 3450. 

Αναβάθμιση καί αναδιάρθρωση της ναυτικής εκπαίδευ¬ 
σης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ. 

ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ 
Αρθρο 1 

Η παράγραφος του άρθρου 1 του ν. 2638/1998 (ΦΕΚ 
204 Α) αριθμείται ως παράγραφος 1 και στο τέλος 
αυτής προστίθενται παράγραφοι 2, 3 και 4 ως ακο¬ 
λούθως: 

«2. Το δίπλωμα του Εμπορικού Ναυτικού Α' τάξης καθί¬ 
σταται ισότιμο με το πτυχίο των Τ.Ε.Ι. Η διάταξη ισχύει 
για τους εισακτέους στις Α.Ε.Ν. κατά το ακαδημαϊκό 
έτος 2005-2006 και εφεξής. 

3. Το χορηγούμενο από τις Α.Ε.Ν. πτυχίο Πλοιάρχου ή 
Μηχανικού Γ’ τάξης αντίστοιχα, μετά την επιτυχή ολο¬ 
κλήρωση των σπουδών, αποτελεί απαραίτητο τυπικό 
προσόν εξέλιξης του κατόχου του μέχρι την απόκτηση 
του διπλώματος εμπορικού ναυτικού Α' τάξης, σύμφωνα 
με όσα προβλέπονται στη νομοθεσία που ισχύει κάθε 
φορά. 

4. Η διάρκεια σπουδών στις Α.Ε.Ν. είναι οκτώ εξάμηνα 
και περιλαμβάνει έξι εξάμηνα θεωρητικής διδασκαλίας 
και δύο εξάμηνα πρακτικής άσκησης επί πλοίου.». 

Αρθρο 2 

1. Η παράγραφος του άρθρου 2 του ν. 2638/1998 αριθ- 
μείται ως παράγραφος 1 και στο τέλος αυτής προστί¬ 
θεται περίπτωση ζ’ ως ακολούθως: 

«ζ) Τη σύμπραξη από κοινού με τα Πανεπιστήμια, για 
τη διοργάνωση Προγραμμάτων Μεταπτυχιακών Σπουδών 
(Π.Μ.Σ.) και τη διεξαγωγή έρευνας σε τομείς ενδιαφέρο¬ 
ντος της ελληνικής εμπορικής ναυτιλίας.». 

2. Στο άρθρο 2 του ν. 2638/1998 προστίθεται παρά¬ 
γραφος 2 που έχει ως ακολούθως: 

«2. Με προεδρικό διάταγμα, που εκδίδεται μετά από 
πρόταση των Υπουργών Εθνικής Παιδείας και Θρησκευ- 

μάτων και Εμπορικής Ναυτιλίας και με τη σύμφωνη 
γνώμη των ενδιαφερομένων Πανεπιστημίων, μπορεί 
να οργανώνονται και να λειτουργούν, να συγχωνεύο¬ 
νται, να μετονομάζονται ή να καταργούνται Π.Μ.Σ. σε 
γνωστικά αντικείμενα σχετικά με τις εκπαιδευτικές, 
ερευνητικές και λειτουργικές ανάγκες της εμπορικής 
ναυτιλίας. Τα Προγράμματα αυτά οργανώνονται από 
τα Πανεπιστήμια σε συνεργασία με τις Α.Ε.Ν. Την αρ¬ 
μοδιότητα χορήγησης μεταπτυχιακών τίτλων σπουδών 
έχουν τα Πανεπιστήμια.». 

Αρθρο 3 

Η παράγραφος 1 του άρθρου 3 του ν. 2638/1998 αντι¬ 
καθίσταται ως ακολούθως: 

«1. Τα μέλη των Α.Ε.Ν. διακρίνονται σε τακτικά και 
έκτακτα ως εξής: 

α) Τακτικά είναι τα μέλη του Εκπαιδευτικού Προσω¬ 
πικού (Ε.Π.), του Διοικητικού Προσωπικού (Δ.Π.), του 
Ειδικού Διδακτικού Προσωπικού (Ε.ΔΙ.Π.), του Ειδικού 
Τεχνικού Προσωπικού (Ε.Τ.Π.) και οι σπουδαστές. 

β)'Εκτακτα μέλη είναι το Έκτακτο Εκπαιδε.υτικό Προ¬ 
σωπικό (Ε.Ε.Π.) και το Διοικητικό Προσωπικό με σχέση 
ιδιωτικού δικαίου ορισμένου χρόνου.». 

Αρθρο 4 

Στις διατάξεις του ν. 2638/1998 και γενικώς στη νο¬ 
μοθεσία περί Α.Ε.Ν., όπου αναφέρεται ο όρος «Ε.Π.» 
στο εξής νοείται ως «Ε.Π.» και «Ε.ΔΙ.Π.», όπου αναφέ- 
ρεται ο όρος «Καθηγητής» νοείται ως «Καθηγητής ή 
Αναπληρωτής Καθηγητής», όπου αναφέρεται ο όρος 
«Επιμελητής» νοείται ως «Καθηγητής εφαρμογών» και 
όπου αναφέρεται ο όρος «Εκπαιδευτικός Συνεργάτης» 
νοείται ως «Έκτακτο Εκπαιδευτικό Προσωπικό». 

Άρθρο 5 

1. Η παράγραφος 1 του άρθρου 11 του ν. 2638/1998 
αντικαθίσταται ως ακολούθως: 

«1. Το κύριο διδακτικό έργο των Α.Ε.Ν. ασκείται από 
το Ε.Π., το οποίο ανήκει σε μία από τις βαθμίδες: α) 
καθηγητή Α.Ε.Ν. β) αναπληρωτή καθηγητή Α.Ε.Ν. γ) επί¬ 
κουρου καθηγητή Α.Ε.Ν. και δ) καθηγητή εφαρμογών 
Α.Ε.Ν.». 

2. Η παράγραφος 3 του άρθρου 11 του ν. 2638/1998 
αντικαθίσταται ως ακολούθως: 







658 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«3. Τα προσόντα που απαιτούνται για την εκλογή σε 
θέση βαθμίδας Ε.Π. των Α.Ε.Ν. είναι τα ακόλουθα: 

Α. Καθηγητή: 

(α) Ναυτικών μαθημάτων: 

1) Πτυχίο ή δίπλωμα ναυτικής σχολής τριτοβάθμιας 
εκπαίδευσης. 

2) Αναγνωρισμένος διδακτορικός ή μεταπτυχιακός 
τίτ λος σε συναφές γνωστικό αντικείμενο με τη θέση 
που προκηρύσσεται. 

3) Δίπλωμα Εμπορικού Ναυτικού Α' τάξης. 

4) Διετής πραγματική θαλάσσια υπηρεσία μετά την 
απόκτηση του διπλώματος Α' τάξης σε καθήκοντα πλοι¬ 
άρχου σε φορτηγά πλοία άνω των χιλίων κόρων ολικής 
χωρητικότητας (κ.ο.χ.) ή επιβατηγό πλοία άνω των 500 
κ.ο.χ. ή μηχανικού σε μηχανοστάσιο πλοίων κινούμενων 
με μηχανές άνω των 2.000 ίππων (ΒΗΡ) ή ραδιοτηλεγρα- 
φητή με δίπλωμα Α' τάξης Εμπορικού Ναυτικού. 

5) Πολύ καλή γνώση της αγγλικής γλώσσας και της 
αγγλικής ναυτικής ορολογίας. 

Συνεκτιμάται διδακτική εμπειρία σε σχολές τριτο¬ 
βάθμιας ναυτικής εκπαίδευσης και συγγραφικό έργο 
σχετικό με την ειδικότητα, καθώς και η πιστοποιημένη 
γνώση χρήσης ηλεκτρονικού υπολογιστή. 

(β) Γενικών και τεχνικών μαθημάτων: 

1) Πτυχίο ή δίπλωμα Α.Ε.Ι. ή ισότιμο ιδρύματος της 
αλλοδαπής. 

2) Αναγνωρισμένος διδακτορικός τίτλος σε συναφές 
γνωστικό αντικείμενο με τη θέση που προκηρύσσε¬ 
ται. 

3) Πολύ καλή γνώση της αγγλικής γλώσσας. 

4) Επτά τουλάχιστον έτη επαγγελματικής δραστηριό¬ 
τητας από τη λήψη του τίτλου σπουδών σχετικής με 
το αντικείμενο διδασκαλίας ή αναλόγως με τη θέση 
που προκηρύσσεται ισόχρονη εργασία σε αναγνωρι¬ 
σμένα ερευνητικά κέντρα ή συμμετοχή με αμοιβή σε 
οργανωμένα ερευνητικά προγράμματα ή συνδυασμός 
των ανωτέρω δραστηριοτήτων, αντίστοιχων σε κάθε 
περίπτωση, με το επιστημονικό επίπεδο και το γνω¬ 
στικό αντικείμενο της θέσης που προκηρύσσεται. Η 
ανωτέρω επαγγελματική δραστηριότητα μπορεί να 
περιλαμβάνει μέχρι τρία έτη αυτοδύναμη διδασκαλία, 
στην οποία συμπεριλαμβάνεται τεκμηριωμένη συμβο¬ 
λή στη διαμόρφωση δύο τουλάχιστον μαθημάτων. Η 
διδασκαλία αυτή πρέπει να έχει πραγματοποιηθεί στο 
γνωστικό αντικείμενο του τομέα, μετά την απόκτηση 
του διδακτορικού διπλώματος και σε Πανεπιστήμια ή 
Τ.Ε.Ι, ή ομοταγή ιδρύματα του εξωτερικού. 

5) Πρωτότυπες δημοσιεύσεις σε επιστημονικά πε¬ 
ριοδικά αναγνωρισμένου κύρους, από τις οποίες ένας 
αριθμός πρέπει να είναι αυτοδύναμος, ή πρωτότυπες 
επιστημονικές μονογραφίες, πέρα από το διδακτορικό 
τίτλο. Ενα μέρος των δημοσιεύσεων αυτών μπορεί, κατά 
την κρίση του εκλεκτορικού σώματος, να αντικαταστα- 
θεί με διεθνές δίπλωμα ευρεσιτεχνίας ή καινοτομίες 
που έχουν εφαρμοστεί στην παραγωγή. 

Το συνολικό ερευνητικό έργο του υποψηφίου πρέ¬ 
πει να έχει αναγνωρισθεί διεθνώς για τη συμβολή του 
στην πρόοδο της επιστήμης ή το εφαρμοσμένο έργο 
του πρέπει να έχει αναγνωρισθεί και χρησιμοποιηθεί 
στην παραγωγή. 


Β. Αναπληρωτή καθηγητή: 

(α) Ναυτικών μαθημάτων: 

1) Πτυχίο ή δίπλωμα ναυτικής σχολής τριτοβάθμιας 
εκπαίδευσης. 

2) Αναγνωρισμένος διδακτορικός ή μεταπτυχιακός 
τίτλος σε συναφές γνωστικό αντικείμενο με τη θέση 
που προκηρύσσεται. 

3) Δίπλωμα Εμπορικού Ναυτικού Α' τάξης. 

4) Ενός έτους πραγματική θαλάσσια υπηρεσία μετά 
την απόκτηση του διπλώματος Α' τάξης σε καθήκοντα 
πλοιάρχου σε φορτηγά πλοία άνω των 1.000 κ.ο.χ. ή 
επιβατηγό πλοία άνω των 500 κ.ο.χ. ή μηχανικού σε 
μηχανοστάσιο πλοίων κινούμενων με μηχανές άνω των 
2.000 ΒΗΡ ή ραδιοτηλεγραφητή με δίπλωμα Α' τάξης 
Εμπορικού Ναυτικού. 

5) Πολύ καλή γνώση της αγγλικής γλώσσας και της 
αγγλικής ναυτικής ορολογίας. 

Συνεκτιμάται συγγραφικό έργο σχετικό με την ει¬ 
δικότητα, καθώς και η πιστοποιημένη γνώση χρήσης 
ηλεκτρονικού υπολογιστή. 

(β) Γενικών και τεχνικών μαθημάτων: 

1) Πτυχίο ή δίπλωμα Α.Ε.Ι. ή ισότιμο ιδρύματος της 
αλλοδαπής. 

2) Αναγνωρισμένος διδακτορικός τίτλος σε συνα¬ 
φές γνωστικό αντικείμενο με τη θέση που προκη¬ 
ρύσσεται. 

3) Πέντε τουλάχιστον έτη επαγγελματικής δραστη¬ 
ριότητας σχετικής με το αντικείμενο διδασκαλίας ή, 
αναλόγως με τη φύση της θέσης που προκηρύσσεται, 
ισόχρονη εργασία σε αναγνωρισμένα ερευνητικά κέ¬ 
ντρα ή συμμετοχή με αμοιβή σε οργανωμένα ερευνη¬ 
τικά προγράμματα ή συνδυασμός των ανωτέρω δρα¬ 
στηριοτήτων, αντίστοιχων σε κάθε περίπτωση, με το 
επιστημονικό επίπεδο και το γνωστικό αντικείμενο της 
θέσης που προκηρύσσεται. Η ανωτέρω επιστημονική 
δραστηριότητα μπορεί να περιλαμβάνει μέχρι δύο έτη 
αυτοδύναμη διδασκαλία με τά την απόκτηση του διδα¬ 
κτορικού τίτλου στο αντικείμενο διδασκαλίας, σε Πανε¬ 
πιστήμια ή Τ.Ε.Ι, ή ομοταγή ιδρύματα του εξωτερικού. 

4) Πολύ καλή γνώση της αγγλικής γλώσσας. 

5) Πρωτότυπες δημοσιεύσεις σε επιστημονικά πε¬ 
ριοδικά αναγνωρισμένου κύρους, από τις οποίες ένας 
αριθμός πρέπει να είναι αυτοδύναμος, ή πρωτότυπη 
επιστημονική μονογραφία, πέρα από το διδακτορικό 
τίτλο.'Ενα μέρος των δημοσιεύσεων αυτών μπορεί, κατά 
την κρίση του εκλεκτορικού σώματος, να αντικαταστα- 
θεί με διεθνές δίπλωμα ευρεσιτεχνίας ή καινοτομίες 
που έχουν εφαρμοσθεί στην παραγωγή. 

Το συνολικό ερευνητικό και εφαρμοσμένο έργο του 
υποψηφίου πρέπει να έχει συμβάλει στην πρόοδο της 
επιστήμης και της τεχνολογίας ή να αναγνωρίζεται από 
άλλους ερευνητές. 

Γ Επίκουρου καθηγητή: 

(α) Ναυτικών μαθημάτων: 

1) Πτυχίο ή δίπλωμα ναυτικής σχολής τριτοβάθμιας 
εκπαίδευσης. 

2) Δίπλωμα Εμπορικού Ναυτικού Α’ τάξης. 

3) Πραγματική θαλάσσια υπηρεσία τουλάχιστον ενός 
έτους, μετά την απόκτηση του διπλώματος Α’ τάξης σε 
καθήκοντα πλοιάρχου ή μηχανικού ή ραδιοτηλεγραφητή 
με δίπλωμα Α' τάξης Εμπορικού Ναυτικού. 

4) Πολύ καλή γνώση της αγγλικής γλώσσας και της 
αγγλικής ναυτικής ορολογίας. 

5) Συνεκτιμάται η πιστοποιημένη γνώση χρήσης ηλε¬ 
κτρονικού υπολογιστή. 

(β) Γενικών και τεχνικών μαθημάτων: 

1) Πτυχίο ή δίπλωμα Α.Ε.Ι, ή ισότιμο ιδρύματος του 
εξωτερικού. 

2) Αναγνωρισμένος διδακτορικός τίτλος σε συναφές 
γνωστικό αντικείμενο με τη θέση που προκηρύσσε¬ 
ται. 

3) Πολύ καλή γνώση της αγγλικής γλώσσας. 

4) Τέσσερα έτη τουλάχιστον επαγγελματικής δρα¬ 
στηριότητας σχετικής με το αντικείμενο διδασκαλίας 
ή, αναλόγως με τη φύση της θέσης που προκηρύσσε¬ 
ται, ισόχρονη εργασία σε αναγνωρισμένα ερευνητικά 
κέντρα ή συμμετοχή με αμοιβή σε οργανωμένα ερευ¬ 
νητικά προγράμματα ή συνδυασμός των ανωτέρω δρα¬ 
στηριοτήτων, αντίστοιχων, σε κάθε περίπτωση, με το 
επιστημονικό επίπεδο και το γνωστικό αντικείμενο της 
θέσης που προκηρύσσεται. Η ανωτέρω επαγγελματική 
δραστηριότητα μπορεί να περιλαμβάνει μέχρι δύο έτη 
αυτοδύναμη διδασκαλία στο γνωστικό αντικείμενο της 
σχολής σε Πανεπιστήμια ή Τ.Ε.Ι, ή ομοταγή ιδρύματα 
του εξωτερικού. 

5) Συναφή προς το αντικείμενο της θέσης που προκη¬ 
ρύσσεται επιστημονική δραστηριότητα σχεδιασμού και 
εκτέλεσης ερευνητικών έργων, η οποία αποδεικνύεται 
από τρεις τουλάχιστον πρωτότυπες δημοσιεύσεις σε 
επιστημονικά περιοδικά αναγνωρισμένου κύρους. 

Δ. Καθηγητή εφαρμογών: 

(α) Ναυτικών μαθημάτων: 

1) Πτυχίο ή δίπλωμα ναυτικής σχολής τριτοβάθμιας 
εκπαίδευσης. 

2) Δίπλωμα Εμπορικού Ναυτικού Α' ή Β' τάξης. 

3) Πραγματική θαλάσσια υπηρεσία τουλάχιστον ενός 
έτους μετά την απόκτηση του Διπλώματος Β' τάξης. 

4) Καλή γνώση της αγγλικής γλώσσας και της αγγλι¬ 
κής ναυτικής ορολογίας. 

(β) Γενικών και τεχνικών μαθημάτων: 

1) Πτυχίο ή δίπλωμα Α.Ε.Ι. ή Τ.Ε.Ι, ή ισότιμο ιδρύματος 
του εξωτερικού. 

2) Αναγνωρισμένος τίτλος μεταπτυχιακών σπουδών 
σε συναφές γνωστικό αντικείμενο με τη θέση που προ¬ 
κηρύσσεται. 

3) Καλή γνώση της αγγλικής γλώσσας. 

4) Πέντε έτη τουλάχιστον επαγγελματικής δραστη¬ 
ριότητας σχετικής με το αντικείμενο διδασκαλίας ή, 
αναλόγως με τη φύση της θέσης που προκηρύσσεται, 
ισόχρονη εργασία σε αναγνωρισμένα ερευνητικά κέ¬ 
ντρα ή συμμετοχή με αμοιβή σε οργανωμένα ερευνη¬ 
τικά προγράμματα ή συνδυασμός των ανωτέρω δρα¬ 
στηριοτήτων, αντίστοιχων, σε κάθε περίπτωση, με το 
επιστημονικό επίπεδο και το γνωστικό αντικείμενο της 
θέσης που προκηρύσσεται. Η ανωτέρω επαγγελματική 
δραστηριότητα μπορεί να περιλαμβάνει μέχρι δύο έτη 
αυτοδύναμη διδασκαλία στο γνωστικό αντικείμενο της 
σχολής σε Πανεπιστήμια ή Τ.Ε.Ι, ή ομοταγή ιδρύματα 
του εξωτερικού. 

5) Συναφή προς το αντικείμενο της θέσης που προκη¬ 
ρύσσεται επιστημονική δραστηριότητα σχεδιασμού και 
εκτέλεσης ερευνητικών έργων, η οποία αποδεικνύεται 


από τρεις τουλάχιστον πρωτότυπες δημοσιεύσεις σε 
επιστημονικά περιοδικά αναγνωρισμένου κύρους.». 

Αρθρο 6 

1. Η παράγραφος 1 του άρθρου 12 του ν. 2638 /1998 
αντικαθίσταται ως ακολούθως: 

«1. Το Υπουργείο ύστερα από εισήγηση του Συμβουλί¬ 
ου της οικείας Α.Ε.Ν. προβαίνει στην προκήρυξη κενών 
θέσεων Ε.Π. και Ε.ΔΙ.Π. 

Η πλήρωση κενής θέσης μέλους Ε.Π. και Ε.ΔΙ.Π. γίνε¬ 
ται με προκήρυξη από το Υπουργείο της αντίστοιχης 
κενής οργανικής θέσης στο πλαίσιο του ετήσιου προ¬ 
γραμματισμού.». 

2. Η παράγραφος 3 του άρθρου 12 του ν. 2638/1998 
αντικαθίσταται ως ακολούθως: 

«3. Μέλη του Ε.Π. δεν μπορούν να υποβάλλουν υπο¬ 
ψηφιότητα για κατάληψη θέσης Ε.Π. είτε ανώτερης 
βαθμίδας στην ίδια Σχολή είτε της ίδιας ή ανώτερης 
βαθμίδας σε άλλη Σχολή, αν δεν περάσουν τρία έτη από 
το διορισμό τους στη Σχολή στην οποία υπηρετούν.». 

3. Η περίπτωση α’ της παραγράφου 4 του άρθρου 12 
του ν. 2638/1998 αντικαθίσταται ως ακολούθως: 

«4. α) Είναι δυνατή η μετάκληση σε κενές θέσεις Ε.Π., 
με εξαίρεση τις κενές θέσεις των Α.Ε.Ν. Ασπροπύργου 
και Μακεδονίας, στις βαθμίδες καθηγητή ή αναπληρω¬ 
τή καθηγητή ή επίκουρου καθηγητή, αν υπάρχει κενή 
οργανική θέση και αυτός που μετακαλείταί: 

αα) έχει όλα τα προσόντα που απαιτούνται για πρό¬ 
σληψη σε θέση καθηγητή ή αναπληρωτή καθηγητή ή 
επίκουρου καθηγητή, 

ββ) κατέχει θέση καθηγητή ή αναπληρωτή καθηγητή 
ή επίκουρου καθηγητή σε άλλη Α.Ε.Ν. και 

γγ) έχει συμπληρώσει πέντε έτη στη θέση την οποία 
κατέχει.». 

Αρθρο 7 

1. Η παράγραφος 1 του άρθρου 13 του ν. 2638/1998 
αντικαθίσταται ως ακολούθως: 

«1. α) Οι καθηγητές και οι αναπληρωτές καθηγητές 
εκλέγονται ως μόνιμοι. Οι επίκουροι, οι καθηγητές 
εφαρμογών και τα μέλη Ε.ΔΙ.Π. εκλέγονται με τριετή 
θητεία. Τυχόν προηγούμενη μονιμοποίηση σε άλλη βαθ¬ 
μίδα ή σε άλλη Α.Ε.Ν. δεν λαμβάνεται υπόψη. 

β) Οι επίκουροι καθηγητές, οι καθηγητές εφαρμο¬ 
γών και τα μέλη Ε.ΔΙ.Π. μετά τη συμπλήρωση τριών 
ετών παραμονής στη βαθμίδα έχουν το δικαίωμα να 
ζητήσουν με αίτηση τη μονιμοποίησή τους στη θέση 
της βαθμίδας που κατέχουν. Η αίτηση υποβάλλεται 
υποχρεωτικά μέσα σε προθεσμία δύο μηνών από τη 
συμπλήρωση της τριετίας. Η κρίση για μονιμοποίηση 
γίνεται από εκλεκτορικά σώματα που συγκροτούνται 
όπως ορίζεται στο άρθρο 12. Αν η κρίση είναι θετική, 
ο αϊτών μονιμοποιείται στη βαθμίδα που κατέχει. Αν η 
κρίση είναι αρνητική ή δεν υποβληθεί η σχετική αίτηση, 
λήγει αυτοδικαίως η θητεία του κρινόμενου. Η κρίση 
για μονιμοποίηση βασίζεται κυρίως στο συνολικό διδα¬ 
κτικό, ερευνητικό και γενικώς στο κάθε μορφής έργο 
του αιτούντα. 

γ) Οι αναπληρωτές καθηγητές, οι μόνιμοι επίκουροι 
καθηγητές και οι μόνιμοι καθηγητές εφαρμογών, που 
έχουν διανύσει τριετή προϋπηρεσία στη βαθμίδα που 

υπηρετούν, έχουν το δικαίωμα να ζητήσουν μέχρι δύο 
φορές, που απέχουν μεταξύ τους τουλάχιστον τρία 
έτη, την εξέλιξή τους στη βαθμίδα του καθηγητή ή 
του αναπληρωτή καθηγητή ή του επίκουρου καθηγη¬ 
τή αντίστοιχα και με το ίδιο γνωστικό αντικείμενο. Η 
εξέλιξη στη βαθμίδα του καθηγητή, του αναπληρωτή 
καθηγητή ή του επίκουρου καθηγητή γίνεται με προκή¬ 
ρυξη βάσει των τυπικών προσόντων που προβλέπονται 
στον παρόντα νόμο. 

δ) Αν μέλος Ε.Π. των Α.Ε.Ν. είναι υποψήφιο με οποιον- 
δήποτε τρόπο για κατάληψη θέσης βαθμίδας ανώτερης 
από αυτήν που κατέχει, τότε κατά τη διαδικασία της 
κρίσης συνεκτιμάται η προσφορά του σε αυτή ή σε 
προηγούμενες βαθμίδες. 

ε) Η μονιμοποίηση γίνεται με απόφαση του Υπουρ¬ 
γού. 

στ) Ο Υπουργός μπορεί, με αιτιολογημένη απόφαση 
του να αναπέμψει μία μόνο φορά την πρόταση για μο¬ 
νιμοποίηση ή απόλυση μέλους Ε.Π. και Ε.ΔΙ.Π.». 

2. Στο άρθρο 13 του ν. 2638/1998 προστίθεται παρά¬ 
γραφος 4 που έχει ως ακολούθως: 

«4. Για το διδακτικό - εκπαιδευτικό έργο του Ε.Π. και 
Ε.ΔΙ.Π. των Α.Ε.Ν. και τις συνθήκες παροχής του, εκφέ¬ 
ρουν γνώμη στο τέλος κάθε ακαδημαϊκού έτους και οι 
σπουδαστές των Α.Ε.Ν.». 

Άρθρο 8 

Ειδικό Διδακτικό Προσωπικό (Ε.ΔΙ.Π.) 

1. Τα μέλη του Ε.ΔΙ.Π. προσφέρουν εκπαιδευτικό έργο 
το οποίο συνίσταται στη διδασκαλία φυσικής αγωγής 
στους σπουδαστές των Α.Ε.Ν. 

2. Τα μέλη του Ε.ΔΙ.Π. πρέπει να συνδυάζουν κατάλ¬ 
ληλη θεωρητική κατάρτιση και επαγγελματική εμπειρία 
και να έχουν διαρκή ενημέρωση επί των θεμάτων που 
αφορούν τον τομέα τους στην έκταση που αυτό επι¬ 
βάλλεται από τα διδακτικά τους καθήκοντα. 

3. Τα προσόντα που απαιτούνται για την κάλυψη της 
θέσης Ε.ΔΙ.Π. που προκηρύσσεται είναι: 

α) Πτυχίο Α.Ε.Ι, φυσικής αγωγής. 

β) Πενταετής επαγγελματική ή εκπαιδευτική προϋπη¬ 
ρεσία στην ειδικότητα μετά τη λήψη του πτυχίου. 

4. Οι αναγνωρισμένοι μεταπτυχιακοί τίτλοι, η επιστη 
μονική δραστηριότητα, το συγγραφικό έργο και η καλή 
γνώση της αγγλικής γλώσσας συνεκτιμώνται. Με από¬ 
φαση του Υπουργού Εμπορικής Ναυτιλίας καθορίζεται 
ο τρόπος με τον οποίο διαπιστώνεται η γνώση της 
αγγλικής γλώσσας. 

5. Τα μέλη του Ε.ΔΙ.Π. διορίζονται με τριετή θητεία. 

Αρθρο 9 

1. Οι παράγραφοι 1, 2, 4 και 5 του άρθρου 14 του ν. 
2638/1998, όπως αυτό τροποποιήθηκε με το άρθρο 16 
του ν. 3153/2003 (ΦΕΚ153 Α) και ισχύει, αντικαθίστανται 
ως ακολούθως: 

«1. Για την κάλυψη παροδικών εκπαιδευτικών αναγκών 
των Α.Ε.Ν., μπορεί να ανατίθεται, ύστερα από προκή¬ 
ρυξη, διδακτικό έργο ενός μέχρι τεσσάρων διδακτικών 
εξαμήνων σε Ε.Ε.Π. με σύμβαση εργασίας ιδιωτικού 
δικαίου ορισμένου χρόνου και με ωριαία αντιμισθία. 


Το Ε.Ε.Π. διακρίνεται σε επιστημονικούς συνεργάτες, 
εργαστηριακούς συνεργάτες και ειδικούς εκπαιδευτι¬ 
κούς συνεργάτες. 

2. α) Στους επιστημονικούς συνεργάτες ανατίθενται 
εκπαιδευτικά καθήκοντα θεωρητικής κατάρτισης. Στα 
καθήκοντα αυτά μπορεί να περιλαμβάνονται η διδασκα¬ 
λία μαθημάτων υποδομής και εξειδίκευσης, η εποπτεία 
αντίστοιχων εργαστηρίων, καθώς και η επίβλεψη σχε¬ 
τικών πτυχιακών εργασιών. 

β) Στους εργαστηριακούς συνεργάτες ανατίθεται 
εκπαιδευτικό έργο που απαιτεί κυρίως εμπειρία εφαρ¬ 
μογών, όπως διεξαγωγή φροντιστηριακών και εργα¬ 
στηριακών ασκήσεων. 

γ) Στους ειδικούς εκπαιδευτικούς συνεργάτες ανατί¬ 
θεται η διδασκαλία φυσικής αγωγής. 

4. Τα ελάχιστα προσόντα του προσωπικού του άρθρου 
αυτού είναι τα ακόλουθα: 

Α. Επιστημονικοί συνεργάτες: 

(α) Ναυτικών μαθημάτων: 

1) Πτυχίο ή δίπλωμα ναυτικής σχολής τριτοβάθμιας 
εκπαίδευσης ή ισότιμο της αλλοδδαπής. 

2) Αναγνωρισμένο μεταπτυχιακό δίπλωμα συναφούς 
με τη θέση που προκηρύσσεται αντικειμένου ειδικό¬ 
τητας. 

3) Δίπλωμα Εμπορικού Ναυτικού Α' τάξης. 

4) Πραγματική θαλάσσια υπηρεσία ενός έτους μετά 
την απόκτηση του διπλώματος Α' τάξης σε καθήκοντα 
πλοιάρχου ή μηχανικού ή ραδιοτηλεγραφητή με δίπλω¬ 
μα Α' τάξης Εμπορικού Ναυτικού. 

5) Πολύ καλή γνώση της αγγλικής γλώσσας. 

Συνεκτιμάται συγγραφική δραστηριότητα και προϋ¬ 
πηρεσία στη ναυτική εκπαίδευση. 

(β) Γενικών και τεχνικών μαθημάτων: 

1) Πτυχίο ή δίπλωμα Α.Ε.Ι, ή ισότιμο ιδρύματος της 
αλλοδαπής. 

2) Αναγνωρισμένος διδακτορικός τίτλος συναφούς 
με τη θέση που προκηρύσσεται αντικειμένου ειδικό¬ 
τητας. 

3) Αναλόγως με τη φύση του γνωστικού αντικειμένου 
για το οποίο προσλαμβάνεται ο εκπαιδευτικός, τέσσερα 
έτη επαγγελματικής ή επιστημονικής δραστηριότητας 
από τη λήψη του βασικού τίτλου σπουδών και σε συνα¬ 
φή ειδικότητα με τη θέση που προκηρύσσεται. 

4) Πολύ καλή γνώση της αγγλικής γλώσσας. 

Συνεκτιμάται συγγραφική δραστηριότητα, καθώς και 

προϋπηρεσία στη ναυτική εκπαίδευση. 

Β. Εργαστηριακοί συνεργάτες: 

(α) Ναυτικών μαθημάτων: 

1) Πτυχίο ή δίπλωμα ναυτικής σχολής τριτοβάθμιας 
εκπαίδευσης ή ισότιμο της αλλοδαπής. 

2) Δίπλωμα Εμπορικού Ναυτικού τουλάχιστον Β’ τά¬ 

ξης. 

3) Πραγματική θαλάσσια υπηρεσία, τουλάχιστον ενός 
έτους, μετά την απόκτηση του διπλώματος Β’ τάξης. 

4) Πολύ καλή γνώση της αγγλικής γλώσσας. 

Συνεκτιμάται συγγραφική δραστηριότητα, καθώς και 

εκπαιδευτική προϋπηρεσία στη ναυτική εκπαίδευση. 

(β) Γενικών και τεχνικών μαθημάτων: 

1) Πτυχίο ή δίπλωμα τριτοβάθμιας εκπαίδευσης ή ισό¬ 
τιμο ιδρύματος της αλλοδαπής, στην ειδικότητα της 
θέσης που προκηρύσσεται. 

2) Αναγνωρισμένος μεταπτυχιακός τίτλος σπουδών 
σε συναφές αντικείμενο με τη θέση που προκηρύσ¬ 
σεται. 

3) Τριετής επαγγελματική εμπειρία στο γνωστικό 
αντικείμενο της θέσης που προκηρύσσεται. 

Συνεκτιμάται συγγραφική δραστηριότητα. 

Γ. Ειδικοί εκπαιδευτικοί συνεργάτες: 

1) Πτυχίο Α.Ε.Ι, ή ισότιμο ιδρύματος της αλλοδαπής 
αντίστοιχης ειδικότητας. 

2) Πενταετής επαγγελματική ή εκπαιδευτική εμπειρία 
στην ειδικότητα, μετά την απόκτηση του πτυχίου. 

Συνεκτιμώνται οι αναγνωρισμένοι μεταπτυχιακοί τίτ¬ 
λοι σπουδών, συναφών με το αντικείμενο της θέσης 
που προκηρύσσεται, η επιστημονική δραστηριότητα, 
καθώς και το συγγραφικό έργο. 

5. Αν οι υποψήφιοι δεν διαθέτουν τα προσόντα που 
περιγράφονται στην προηγούμενη παράγραφο, επιτρέ¬ 
πεται η ανάθεση διδακτικού έργου με ωριαία αντιμισθία, 
σε υποψηφίους μειωμένων προσόντων που κατέχουν 
τουλάχιστον τον αντίστοιχο βασικό τίτλο σπουδών και 
διετή επαγγελματική ή επιστημονική δραστηριότητα 
από τη λήψη του βασικού τίτλου σπουδών και σε συνα¬ 
φή θέση, προκειμένου περί επιστημονικών και εργαστη¬ 
ριακών συνεργατών γενικών και τεχνικών μαθημάτων. 

Οι επιστημονικοί και εργαστηριακοί συνεργάτες ναυ¬ 
τικών μαθημάτων πρέπει να διαθέτουν κατ’ ελάχιστον 
πτυχίο ή δίπλωμα ναυτικής σχολής τριτοβάθμιας εκπαί¬ 
δευσης ή ισότιμο της αλλοδαπής, Δίπλωμα Εμπορικού 
Ναυτικού Α' τάξης προκειμένου για επιστημονικούς 
συνεργάτες και Β' τάξης προκειμένου για εργαστηρι¬ 
ακούς συνεργάτες και πραγματική θαλάσσια υπηρεσία 
ενός έτους μετά την απόκτηση του διπλώματος Α' ή 
Β' τάξης αντίστοιχα σε καθήκοντα πλοιάρχου ή μηχα¬ 
νικού ή ραδιοτηλεγραφητή με δίπλωμα Α' ή Β' τάξης 
Εμπορικού Ναυτικού αντίστοιχα.». 

2. Στο άρθρο 14 του ν. 2638/1998 προστίθενται παρά¬ 
γραφοι 10 και 11 που έχουν ως ακολούθως: 

«10. Σε κάθε περίπτωση συνεκτιμάται η καλή γνώ¬ 
ση και μιας ακόμη εκ των γλωσσών της Ευρωπαϊκής 
Ενωσης, καθώς και της αγγλικής τεχνικής ή ναυτικής 
ορολογίας. Με απόφαση του Υπουργού Εμπορικής Ναυ¬ 
τιλίας καθορίζεται ο τρόπος με τον οποίο διαπιστώ¬ 
νεται η γνώση της αγγλικής γλώσσας, καθώς και της 
αγγλικής τεχνικής ή ναυτικής ορολογίας. 

11. Στο Ε.Ε.Π. δύναται να ανατίθεται από το Συμβούλιο 
της Σχολής έργο μελών Ε.Π., όπως αυτό περιγράφεται 
στην περίπτωση α' της παραγράφου 1 του υπό στοιχείο 
Γ' του άρθρου 15.». 

Αρθρο 10 

1. Οι παράγραφοι 1 και 2 του υπό στοιχείο Γ' του 
άρθρου 15 του ν. 2638/1998 αντικαθίστανται ως ακο¬ 
λούθως: 

«1. Τα μέλη Ε.Π. των βαθμιδών καθηγητή, αναπληρωτή 
καθηγητή και επίκουρου καθηγητή των Α.Ε.Ν. παρέ¬ 
χουν διδακτικό, ερευνητικό-επιστημονικό και διοικητικό 
έργο. 


α) Το διδακτικό έργο περιλαμβάνει κυρίως: 

- Διδασκαλία προπτυχιακών και μεταπτυχιακών μα¬ 
θημάτων. 

- Οργάνωση, επίβλεψη και λειτουργία εργαστηρίων, 
εργαστηριακών ασκήσεων και εργασιών. 

- Συμμετοχή σε φροντιστηριακά μαθήματα και σε¬ 
μινάρια. 

- Συνεργασία με προπτυχιακούς σπουδαστές. 

- Διεξαγωγή εξετάσεων και αξιολόγηση σπουδαστών, 
καθώς και εποπτικά καθήκοντα στην εξεταστική δια¬ 
δικασία. 

β) Το ερευνητικό έργο περιλαμβάνει κυρίως: 

-Έρευνα. 

- Καθοδήγηση διπλωματικών εργασιών και μεταπτυ¬ 
χιακών διπλωμάτων ειδίκευσης. 

- Συγγραφή εκπαιδευτικών βοηθημάτων. 

- Συμμετοχή σε συνέδρια και ερευνητικά σεμινάρια. 

γ) Το διοικητικό έργο περιλαμβάνει κυρίως: 

- Συμμετοχή στα όργανα διοίκησης της Σχολής. 

- Συμμετοχή σε επιτροπές και συμβούλια της Σχο¬ 
λής. 

- Κατοχή θέσης Διευθυντή Σχολής. 

- Συμμετοχή σε εκλεκτορικά σώματα. 

2. Οι ώρες εβδομαδιαίας διδακτικής απασχόλησης 
των μελών Ε.Π. και Ε.ΔΙ.Π. ορίζονται ως ακολούθως: α) 
Μέλη Ε.Π. 

αα) καθηγητή Α.Ε.Ν.: δώδεκα ώρες. 

ββ) αναπληρωτή καθηγητή Α.Ε.Ν.: δεκατέσσερις 
ώρες. 

γγ) επίκουρου καθηγητή Α.Ε.Ν.: δεκαέξι ώρες. 

δδ) καθηγητή εφαρμογών Α.Ε.Ν.: δεκαοκτώ ώρες. 

β) Μέλη Ε.ΔΙ.Π.: δεκαοκτώ ώρες.». 

2. Στους καθηγητές εφαρμογών αγγλικής γλώσσας 
ανατίθεται κυρίως θεωρητική και επικουρικώς εργα¬ 
στηριακή διδασκαλία της αγγλικής γλώσσας, καθώς 
και της ναυτικής ορολογίας. 

Στους λοιπούς καθηγητές εφαρμογών ανατίθεται 
εκπαιδευτικό έργο που απαιτεί κυρίως εμπειρία εφαρ¬ 
μογών, όπως διεξαγωγή φροντιστηριακών και εργα¬ 
στηριακών ασκήσεων. 

Άρθρο 11 

Αποδοχές Μελών Εκπαιδευτικού Προσωπικού και Ει¬ 
δικού Διδακτικού Προσωπικού. 

1. Ο βασικός μηνιαίος μισθός των μελών του Εκπαι¬ 
δευτικού Προσωπικού και του Ειδικού Διδακτικού Προ¬ 
σωπικού των Ακαδημιών Εμπορικού Ναυτικού (Α.Ε.Ν.) 
καθορίζεται με βάση το βασικό μηνιαίο μισθό του Κα¬ 
θηγητή Εφαρμογών, ο οποίος πολλαπλασιάζεται με 
τους παρακάτω συντελεστές και στρογγυλοποιείται 
στην πλησιέστερη μονάδα ευρώ: 


ί) 

Καθηγητής 

1,50 

") 

Αναπληρωτής Καθηγητής 

1,30 

ίϋ) 

Επίκουρος Καθηγητής 

1,15 

ίν) 

Καθηγητής Εφαρμογών 

1,00 

ν) 

Μέλος Ειδικού Διδακτικού Προσωπικού 

0,90 


Ο βασικός μηνιαίος μισθός του Καθηγητή Εφαρμογών 
ορίζεται σε εννιακόσια σαράντα ένα (941) ευρώ. 

2. Πέρα από το βασικό μισθό της προηγούμενης πα¬ 
ραγράφου παρέχονται κατά μήνα τα εξής επιδόματα, 
παροχές και αποζημιώσεις: 

α. Χρόνου υπηρεσίας, με ανάλογη εφαρμογή της πα¬ 
ραγράφου 2.α. του άρθρου 36 του ν. 3205/2003 (ΦΕΚ 
297 Α). Ως υπηρεσία για τη χορήγηση του επιδόματος 
αυτού υπολογίζεται: 

ί) Η επαγγελματική προϋπηρεσία που απαιτείται ως 
προσόν διορισμού για κάθε θέση. 

ϋ) Η πραγματική θαλάσσια υπηρεσία ή η υπηρεσία 
που έχει διανυθεί στο Δημόσιο με σχέση εργασίας 
δημοσίου ή ιδιωτικού δικαίου αορίστου ή ορισμένου 
χρόνου και δεν συμπίπτει με την προϋπηρεσία του 
προηγούμενου εδαφίου. 

β. Διδακτικής προετοιμασίας και εξωδιδακτικής 
απασχόλησης εντός των Α.Ε.Ν., οριζόμενο, ως ακο¬ 
λούθως: 


ί) Καθηγητής 

558 

ευρώ 

ϋ) Αναπληρωτής Καθηγητής 

499 

ευρώ 

ϋί) Επίκουρος Καθηγητής 

382 

ευρώ 

ίν) Καθηγητής Εφαρμογών 

264 

ευρώ 

ν) Μέλος Ειδικού Διδακτικού 



Προσωπικού 

117 

ευρώ 


Το ανωτέρω επίδομα καταβάλλεται στους δικαιού¬ 
χους και κατά τη διάρκεια της εκπαιδευτικής τους 
άδειας. 

γ. Πάγια αποζημίωση για δημιουργία και ενημέρωση 
βιβλιοθήκης και για συμμετοχή σε συνέδρια, οριζόμενη 
ως ακολούθως: 


ί) Καθηγητής 

323 

ευρώ 

ϋ) Αναπληρωτής Καθηγητής 

264 

ευρώ 

ϋί) Επίκουρος Καθηγητής 

176 

ευρώ 

ίν) Καθηγητής Εφαρμογών 

147 

ευρώ 

ν) Μέλος Ειδικού Διδακτικού 



Προσωπικού 

88 

ευρώ 


δ. Ειδικό επίδομα ναυτικής εκπαίδευσης και μεταπτυ¬ 
χιακής έρευνας, για μέλη που έχουν τακτικές θέσεις. 

αα. Για τους κατέχοντας μεταπτυχιακούς τίτλους 
σπουδών: 

ί) Καθηγητής 364 ευρώ 

ϋ) Αναπληρωτής Καθηγητής 322 ευρώ 

ϋί) Επίκουρος Καθηγητής 267 ευρώ 

ίν) Καθηγητής Εφαρμογών 178 ευρώ 

ββ. Για τους μη κατέχοντας μεταπτυχιακούς τίτλους 

σπουδών: 

ί) Επίκουρος Καθηγητής 170 ευρώ 

ϋ) Καθηγητής Εφαρμογών 125 ευρώ 

ε. Οικογενειακή παροχή, σύμφωνα με τις διατάξεις 
του άρθρου 11 του ν. 3205/2003. 

στ. Εξοδα παράστασης στους Διευθυντές Σχολών 
και Αναπληρωτές Διευθυντών Σχολών οριζόμενα, κατά 
μήνα, ως ακολούθως: 

ί) Διευθυντές Σχολών 176 ευρώ 

ϋ) Αναπληρωτές Δ/ντών Σχολών 
εφόσον στη Σχολή λειτουργούν 
τουλάχιστον πέντε τμήματα 85 ευρώ 

ζ. Εορτών και αδείας, χορηγούμενα σύμφωνα με τις 
διατάξεις του άρθρου 31 του ν. 3205/2003. 

3. Τα ποσά των περιπτώσεων ί των στοιχείων β', γ' 
και δ' της προηγούμενης παραγράφου προσαυξάνονται 
κατά ογδόντα οκτώ (88) ευρώ με τη συμπλήρωση είκοσι 
πέντε ετών υπηρεσίας. 

4. Στα μέλη Ε.ΔΙ.Π. χορηγείται, επίσης, επίδομα με¬ 
ταπτυχιακών σπουδών με ανάλογη εφαρμογή των 


διατάξεων της παραγράφου Α.1 του άρθρου 8 του ν. 
3205/2003. 

5. Πέραν των παροχών και αποζημιώσεων του άρ¬ 
θρου αυτού δεν δικαιολογείται, από την έναρξη της 
ισχύος του παρόντος και εφεξής, η χορήγηση άλλων 
μισθολογικών παροχών, με οποιαδήποτε ονομασία και 
από οποιαδήποτε πηγή για τα μέλη Ε.Π. και Ειδικού 
Διδακτικού Προσωπικού των Α.Ε.Ν. 

6. Οι αποδοχές και τα επιδόματα περικόπτονται κατά 
τις ημέρες της συλλογικής ή ατομικής αποχής από τα 
καθήκοντά τους (διδακτικά ή εξεταστικά). 

7. Τα επιδόματα των στοιχείων β', γ' και δ' της παρα¬ 
γράφου 2 του παρόντος άρθρου καταβάλλονται με την 
απαραίτητη προϋπόθεση ότι οι δικαιούχοι προβαίνουν 
στις ενέργειες και ασκούν τις δραστηριότητες που 
προβλέπονται για τη χορήγησή τους. Εξαιρούνται τα 
μέλη Ε.Π. που αποσπώνται στην Κεντρική Υπηρεσία 
του Υ.Ε.Ν. 

8. Με προεδρικό διάταγμα, που εκδίδεται με πρόταση 
του Υπουργού Εμπορικής Ναυτιλίας, καθορίζονται οι 
προϋποθέσεις για την εκτός υπηρεσίας απασχόληση 
μελών του Ε.Π., αμειβόμενη ή όχι, σε εφαρμογές του 
επαγγελματικού τους κλάδου, συναφείς με τα εκπαι¬ 
δευτικά τους καθήκοντα. 

9. Θέματα που τυχόν ανακύπτουν από την εφαρμογή 
του παρόντος άρθρου ρυθμίζονται με κοινή απόφαση 
των Υπουργών Εμπορικής Ναυτιλίας και Οικονομίας 
και Οικονομικών. 

10. Σε περίπτωση που από τις ρυθμίσεις των διατάξε¬ 
ων του άρθρου αυτού προκύπτουν συνολικές μηνιαίες 
αποδοχές μικρότερες από αυτές που λαμβάνουν οι 
δικαιούχοι πριν από την έναρξη ισχύος του παρόντος 
άρθρου, η τυχόν διαφορά διατηρείται ως προσωπική 
μέχρι την κάλυψή της από οποιαδήποτε αύξηση των 
νέων αποδοχών. Για τον υπολογισμό της τυχόν προσω¬ 
πικής διαφοράς δεν λαμβάνονται υπόψη τα ποσά της 
οικογενειακής παροχής. 

11. Από την έναρξη ισχύος του παρόντος άρθρου, οι 
διατάξεις του άρθρου 52 του ν. 3205/2003 παύουν να 
ισχύουν, με την επιφύλαξη των διατάξεων της παρα¬ 
γράφου 1 του άρθρου 15 του παρόντος. 

Άρθρο 12 

1. Η περίπτωση β' της παραγράφου 1 του άρθρου 18 
του ν. 2638/1998 αντικαθίσταται ως ακολούθως: 

«β) Στο πλαίσιο του έργου τους, τα μέλη του Ε.Τ.Π. 
είναι υπεύθυνα για τη φύλαξη και συντήρηση του ερ¬ 
γαστηριακού εξοπλισμού και την εξασφάλιση βοηθη¬ 
μάτων για την εκτέλεση των εργαστηριακών, φροντι¬ 
στηριακών και πρακτικών ασκήσεων, σε συνεργασία με 
τους καθηγητές εφαρμογών και το λοιπό αρμόδιο Ε.Π., 
προετοιμάζουν τους χώρους άσκησης των σπουδαστών 
και βοηθούν, κατά περίπτωση, τα μέλη του Ε.Π. κατά 
τη διάρκεια διεξαγωγής των ασκήσεων κατά την κρίση 
του διδάσκοντα. Αναλαμβάνουν ακόμη την εξάσκηση 
σπουδαστών σε εργαστήρια πρακτικών εφαρμογών, 
για την οποία δεν προβλέπεται θεωρητική διδασκαλία. 
Για τη συμπλήρωση του υποχρεωτικού τους ωραρί¬ 
ου, προσφέρουν τις υπηρεσίες τους και εξυπηρετούν 
ανάγκες της Α.Ε.Ν. αναλόγως με την ιδιότητα και την 
ειδικότητά τους.». 

2. Η παράγραφος 2 του άρθρου 18 του ν. 2638/1998 
αντικαθίσταται ως ακολούθως: 

«2. Ως προσόντα διορισμού μελών του Ε.Τ.Π. ορίζο¬ 
νται: 

α) Πτυχίο τεχνολογικού εκπαιδευτικού ιδρύματος 
(Τ.Ε.Ι.) ή ισότιμο πτυχίο αλλοδαπής ή απολυτήριο τε¬ 
χνολογικού επαγγελματικού λυκείου ή ενιαίου πολυ- 
κλαδικού λυκείου ή παλιού τύπου μέσης τεχνικής ή 
επαγγελματικής σχολής ή πτυχίο εμπορικού ναυτικού 
ειδικότητας ανάλογης με τη θέση που προκηρύσσε¬ 
ται. 

β) Καλή γνώση της αγγλικής γλώσσας, 
γ) Τετραετής εργαστηριακή ή επαγγελματική πείρα 
ανάλογης ειδικότητας με τη θέση που προκηρύσσε¬ 
ται.». 

3. Η παράγραφος 7 του άρθρου 18 του ν. 2638/1998 
αντικαθίσταται ως ακολούθως: 

«7.α. Για τη βαθμολογική κατάσταση των μελών του 
Ε.ΤΤΙ. εφαρμόζονται αναλόγως οι διατάξεις που ισχύουν 
κάθε φορά για την Τεχνολογική Εκπαίδευση (Τ.Ε.) και τη 
Δευτεροβάθμια Τεχνική και Επαγγελματική Εκπαίδευση, 
κατά κατηγορία. 

β. Οι αποδοχές των μελών Ε.Τ.Π. καθορίζονται με βάση 
τις διατάξεις του Α’ Μέρους του ν. 3205/2003. 

γ. Στα μέλη του Ειδικού Τεχνικού Προσωπικού (Ε.Τ.Π.) 
των Α.Ε.Ν. καταβάλλεται μηνιαίο επίδομα, για την ενη¬ 
μέρωσή τους σε θέματα ναυτικών τεχνολογικών εφαρ¬ 
μογών, ύψους ογδόντα οκτώ (88) ευρώ. 

δ. Οσοι εκ των υπηρετούντων μελών Ε.Τ.Π. των Α.Ε.Ν. 
λαμβάνουν, μετά τη δημοσίευση του παρόντος, συνολι¬ 
κές μηνιαίες αποδοχές μικρότερες από αυτές που τους 
καταβάλλονται μέχρι την ημερομηνία αυτή, διατηρούν 
ως προσωπική την τυχόν προκύπτουσα διαφορά, μέχρι 
την κάλυψή της από οποιαδήποτε αύξηση των αποδο¬ 
χών τους. Για τον υπολογισμό της τυχόν προσωπικής 
διαφοράς δεν λαμβάνονται υπόψη τα ποσά της οικο¬ 
γενειακής παροχής.». 

4. Στο άρθρο 18 του ν. 2638/1998 προστίθεται παρά¬ 
γραφος 8 ως ακολούθως: 

«8. Με απόφαση του Υπουργού Εμπορικής Ναυτιλίας 
καθορίζεται ο τρόπος με τον οποίο διαπιστώνεται η 
γνώση της αγγλικής γλώσσας.». 

Άρθρο 13 

Η παράγραφος 1 του άρθρου 19 του ν. 2638/1998 αντι¬ 
καθίσταται ως ακολούθως: 

«1. Για την κάλυψη των εκπαιδευτικών αναγκών των 
Α.Ε.Ν. συνιστώνται οι παρακάτω θέσεις: 

Α. ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ. 

(Ε.Π. και Ε.ΔΙ.Π.). 

α) καθηγητών θέσεις 40 

β) αναπληρωτών καθηγητών θέσεις 70 

γ) επίκουρων καθηγητών θέσεις 48 

δ) καθηγητών εφαρμογών θέσεις 44 

ε) ειδικού διδακτικού προσωπικού θέσεις 10 

Β. ΘΕΣΕΙΣ ΕΙΔΙΚΟΥ ΤΕΧΝΙΚΟΥ ΠΡΟΣΩΠΙΚΟΥ. 

(Ε.Τ.Π.) κλάδου ΤΕ ή ΔΕ θέσεις 22» 

Άρθρο 14 

Ρύθμιση σπουδαστικών θεμάτων 
Με προεδρικό διάταγμα, που εκδίδεται μετά από πρό¬ 


ταση των Υπουργών Εθνικής Παιδείας και θρησκευμά¬ 
των και Εμπορικής Ναυτιλίας, καθορίζονται οι όροι, οι 
προϋποθέσεις και η διαδικασία, για την αναγνώριση 
ισοτιμίας των διπλωμάτων Εμπορικού Ναυτικού Α' τά¬ 
ξης με τα πτυχία των Τ.Ε.Ι., των αποφοίτων Α.Ε.Ν. που 
εισήλθαν σε αυτές πριν από το ακαδημαϊκό έτος 2005- 
2006 και των αποφοίτων από τις Ανώτερες Δημόσιες 
Σχολές Εμπορικού Ναυτικού (Α.Δ.Σ.Ε.Ν.). 

Αρθρο 15 

Ένταξη του Εκπαιδευτικού Προσωπικού Α.Ε.Ν. 

1/Οσοι κατά την έναρξη εφαρμογής του νόμου αυτού 
υπηρετούν ως εκπαιδευτικό προσωπικό, μόνιμο ή με 
δοκιμαστική θητεία, στις Ακαδημίες Εμπορικού Ναυτι¬ 
κού κρίνονται κατά τη διαδικασία της επόμενης παρα¬ 
γράφου για ένταξη σε οργανικές θέσεις εκπαιδευτικού 
προσωπικού ως ακολούθως: 

α) Οι υπηρετούντες στη θέση καθηγητή για θέση 
καθηγητή ή αναπληρωτή καθηγητή. 

β) Οι υπηρετούντες στη θέση επίκουρου καθηγητή 
για θέση επίκουρου καθηγητή. 

γ) Οι υπηρετούντες στη θέση επιμελητή για θέση 
καθηγητή εφαρμογών. 

δ) Οι υπηρετούντες στη θέση καθηγητή ειδικών μα¬ 
θημάτων ειδικότητας αγγλικής γλώσσας, για θέση κα¬ 
θηγητή εφαρμογών και ειδικότητας φυσικής αγωγής, 
για θέση μέλους ειδικού διδακτικού προσωπικού. 

Η κρίση βασίζεται στα προσόντα που προβλέπονται 
στις διατάξεις των παραγράφων 2 και 3 του άρθρου 11 
του ν. 2638/1998, όπως τροποποιείται με τις διατάξεις 
του παρόντος νόμου. Κατά την κρίση συνεκτιμάται η 
προσφορά του κρινόμενου στην ανάπτυξη των Σχολών, 
όπως αυτή τεκμηριώνεται από τον ίδιο και έχει σχέση 
με την πολυετή αυτοδύναμη διδασκαλία, τη συμβολή 
στη διαμόρφωση της ύλης των μαθημάτων, την ανά¬ 
πτυξη του εκπαιδευτικού και εργαστηριακού υλικού, 
την ανάπτυξη και συντονισμό ερευνητικών προγραμ¬ 
μάτων, τη διδασκαλία και συμμετοχή σε προγράμματα 
σπουδών της τριτοβάθμιας εκπαίδευσης. Αν η κρίση 
είναι θετική, ο κρινόμενος εντάσσεται σε μόνιμη θέση 
εκπαιδευτικού προσωπικού, στη βαθμίδα για την οποία 
κρίθηκε. Αν η κρίση είναι αρνητική, τότε παραμένει σε 
προσωποπαγή θέση και διέπεται από το προηγούμενο 
νομικό και μισθολογικό καθεστώς. 

Για όσο χρόνο υπηρετεί Ε.Π. των Α.Ε.Ν. σε προσω¬ 
ποπαγείς θέσεις, δεν πληρούται ίσος αριθμός θέσεων 
Ε.Π. του άρθρου 13 του παρόντος. 

2. Για τις κρίσεις του άρθρου αυτού συγκροτείται με 
απόφαση των Υπουργών Εθνικής Παιδείας και θρη¬ 
σκευμάτων και Εμπορικής Ναυτιλίας ειδικό επταμελές 
εκλεκτορικό σώμα, στο οποίο μετέχουν τέσσερις κα¬ 
θηγητές ή αναπληρωτές καθηγητές ιδρυμάτων ανώτα¬ 
της εκπαίδευσης αντίστοιχης ή συγγενούς ειδικότητας 
προς τη θέση που, κατά περίπτωση, πρόκειται να με¬ 
τατραπεί και πληρωθεί και τρεις καθηγητές Α.Ε.Ν. Με 
την ίδια απόφαση ορίζεται και ο Πρόεδρος αυτού του 
εκλεκτορικού σώματος. 

Κατ’ εξαίρεση, μέχρι την ένταξη τριών καθηγητών 
Α.Ε.Ν. στη βαθμίδα καθηγητή, το ειδικό εκλεκτορικό 
σώμα απαρτίζεται από πέντε μέλη τα οποία είναι καθη¬ 
γητές ή αναπληρωτές καθηγητές ιδρυμάτων ανώτατης 

εκπαίδευσης αντίστοιχης ή συγγενούς ειδικότητας. Με 
όμοια απόφαση γίνεται η συγκρότηση του ειδικού πε¬ 
νταμελούς εκλεκτορικού σώματος. 

3. Όσοι παραμένουν σε προσωποπαγείς θέσεις, σύμ¬ 
φωνα με τις ρυθμίσεις της παραγράφου 1, έχουν δικαίω¬ 
μα να ζητήσουν μέχρι δύο φορές νέα κρίση, δύο χρόνια 
τουλάχιστον μετά την πρώτη κρίση για να κριθούν ή 
για τη μετατροπή της προσωποπαγούς θέσης τους 
σε μόνιμη οργανική θέση της ίδιας βαθμίδας ή για τη 
μετατροπή της προσωποπαγούς θέσης τους σε μόνιμη 
οργανική θέση της επόμενης βαθμίδας. 

ΜΕΡΟΣ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΙΔΙΩΤΙΚΗΣ 
ΝΑΥΤΙΚΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 
ΚΑΙ ΕΠΙΜΟΡΦΩΣΗΣ 

Άρθρο 16 

1. Η παράγραφος 2 του άρθρου 1 του ν. 3153/2003 (ΦΕΚ 
153 Α') αντικαθίσταται ως ακολούθως: 

«2. Εξαιρούνται από το πεδίο εφαρμογής του άρθρου 
αυτού οι Ακαδημίες Εμπορικού Ναυτικού (Α.Ε.Ν.), οι οποί¬ 
ες εξακολουθούν να λειτουργούν αποκλειστικά υπό την 
εποπτεία του Υπουργείου Εμπορικής Ναυτιλίας ως πε¬ 
ριφερειακές του Υπηρεσίες δια των οικείων Υπηρεσιών 
του και σύμφωνα με τον Οργανισμό του Υ.Ε.Ν.». 

2. Στο άρθρο 1 του ν. 3153/2003 προστίθενται νέες 
παράγραφοι 3,4 και 5 που έχουν ως ακολούθως: 

«3. Στις Ν.Ε.Κ.Ε. κατάρτισης, οι οποίες δεν εντάσσο¬ 
νται στο εκπαιδευτικό σύστημα και δεν ανήκουν σε 
καμία εκπαιδευτική βαθμίδα, η φοίτηση είναι τετραετής 
και αποτελείται από έξι εξάμηνα θεωρητικής διδασκα¬ 
λίας και δύο εξάμηνα κατευθυνόμενης εκπαίδευσης 
επί πλοίου. 

4. Στις Ν.Ε.Κ.Ε. κατάρτισης μπορούν να εγγραφούν για 
φοίτηση κάτοχοι απολυτηρίου Ενιαίου Λυκείου ή άλλου 
ισότιμου τίτλου ή κάτοχοι πτυχίου του ενιαίου τριετούς 
κύκλου σπουδών Ναυτικού και Ναυτιλιακού τομέα ή Β' 
κύκλου σπουδών Τ.Ε.Ε., οι οποίοι αποδεικνύουν προη¬ 
γουμένως την υγειονομική τους καταλληλότητα σύμ¬ 
φωνα με τις εκάστοτε ισχύουσες αντίστοιχες διατάξεις 
για τους σπουδαστές των Α.Ε.Ν. τηρουμένων και των 
λοιπών προϋποθέσεων εγγραφής σε αυτές. 

5. Στις Ν.Ε.Κ.Ε. επιμόρφωσης, οι οποίες επίσης δεν 
εντάσσονται στο εκπαιδευτικό σύστημα και δεν ανήκουν 
σε καμία εκπαιδευτική βαθμίδα, μπορούν να εγγραφούν 
για φοίτηση σε θεματικά αντικείμενα επιμόρφωσης 
υποψήφιοι για απόκτηση αποδεικτικών ναυτικής ικανό¬ 
τητας Υποψήφιοι για απόκτηση ελληνικών αποδεικτικών 
εγγράφονται σύμφωνα με τις ισχύουσες διατάξεις για 
τις προϋποθέσεις εγγραφής στις αντίστοιχες δημόσιες 
σχολές Εμπορικού Ναυτικού.». 

Άρθρο 17 

Η παράγραφος 1 του άρθρου 2 του ν. 3153/2003 αντι¬ 
καθίσταται ως ακολούθως: 

«1. Οι Ν.Ε.Κ.Ε. υπάγονται στην εποπτεία του Υ.Ε.Ν.». 


Άρθρο 18 

1. Η παράγραφος 6 του άρθρου 3 του ν. 3153/2003 
αντικαθίσταται ως ακολούθως: 

«6. Για την έκδοση της άδειας ίδρυσης και λειτουργίας 
των Ν.Ε.Κ.Ε. καταβάλλεται παράβολο υπέρ του Δημοσί¬ 
ου ύψους δέκα χιλιάδων (10.000) ευρώ. Με απόφαση των 
Υπουργών Οικονομίας και Οικονομικών και Εμπορικής 
Ναυτιλίας, επιτρέπεται η αναπροσαρμογή του ποσού 
του, παράβολου αυτού.». 

2. Προστίθεται παράγραφος 7 στο άρθρο 3 του ν. 
3153/2003 που έχει ως ακολούθως: 

«7. Η φοίτηση στις Ν.Ε.Κ.Ε. κατάρτισης καταλήγει σε 
χορήγηση τίτλου αποφοίτησης που δίνει τη δυνατότητα 
περαιτέρω απόκτησης διπλώματος Πλοιάρχου ή Μηχα¬ 
νικού Ε.Ν. αντίστοιχα, εφόσον πληρούνται και οι λοιπές 
προϋποθέσεις της εκάστοτε ισχύουσας νομοθεσίας.». 

Άρθρο 19 

Αναγνώριση αλλοδαπών τίτλων σπουδών 
και αποδεικτικών ναυτικής ικανότητας 

1. Οι τίτλοι επαγγελματικών σπουδών του προσωπικού 
πλοίων του Εμπορικού Ναυτικού που χορηγούνται από 
Σχολές, οι οποίες λειτουργούν σε κράτη - μέλη της 
Ευρωπαϊκής Ενωσης, εφόσον αναγνωρίζονται από αυτά, 
είναι ισότιμοι των αντίστοιχων ελληνικών. Στους ενδια¬ 
φερομένους χορηγείται ελληνικό αποδεικτικό ναυτικής 
ικανότητας εφόσον πληρούν τις σχετικές προϋποθέ¬ 
σεις του Κώδικα Δημοσίου Ναυτικού Δικαίου, ο οποίος 
κυρώθηκε με το ν.δ. 187/1973 (ΦΕΚ 261 Α). 

2. Τα αποδεικτικά ναυτικής ικανότητας που εκδίδονται 
από κράτη - μέλη της Ευρωπαϊκής'Ενωσης είναι ισότιμα 
των αντίστοιχων ελληνικών. 

ΜΕΡΟΣ ΤΡΙΤΟ 

ΡΥΘΜΙΣΗ ΑΛΛΩΝ ΘΕΜΑΤΩΝ ΑΡΜΟΔΙΟΤΗΤΑΣ Υ.Ε.Ν. 

Αρθρο 20 

Εφαρμογή διατάξεων του άρθρου 10 του 
ν. 3260/2004 (ΦΕΚ 151 Α) σε Ο.Λ.Π. και Ο.Λ.Θ. Α.Ε. 

Οι διατάξεις των παραγράφων 1 και 2 του άρθρου 
10 του ν. 3260/2004 (ΦΕΚ 151 Α) εφαρμόζονται από την 
έναρξη ισχύος του παρόντος και για τις εταιρείες Ο.Λ.Π. 
Α.Ε. και Ο.Λ.Θ. Α.Ε., εφόσον το Δημόσιο διατηρεί του¬ 
λάχιστον ποσοστό άνω του 50% του μετοχικού τους 
κεφαλαίου. 

Άρθρο 21 

Κατάταξη Λιμένων 

1. Με κοινές αποφάσεις των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας 
και Οικονομικών, Περιβάλλοντος, Χωροταξίας και Δη- 
μόσιωνΈργων, Εμπορικής Ναυτιλίας και του Υπουργού 
Αιγαίου και Νησιωτικής Πολιτικής για τις περιπτώσεις 
Λιμένων που εμπίπτουν στη χωρική αρμοδιότητά του, 
που εκδίδονται μετά από πρόταση του Υπουργού Εμπο¬ 
ρικής Ναυτιλίας, καθορίζονται οι Λιμένες της Χώρας ως 

Λιμένες Διεθνούς Ενδιαφέροντος, Εθνικής Σημασίας, 
Μείζονος Ενδιαφέροντος (διανομαρχιακού επιπέδου) 
και Τοπικής Σημασίας (νομαρχιακού επιπέδου). 

2. Η κατάταξη των Λιμένων στις κατηγορίες της πα¬ 
ραγράφου 1 γίνεται σύμφωνα με τη σημασία τους, όπως 
αυτή διαφαίνεται, κυρίως, από την επίδραση των Λιμέ 
νων στο δίκτυο των διεθνών και εθνικών μεταφορών 
της Χώρας και τις διαφαινόμενες προοπτικές ανάπτυ¬ 
ξης που παρουσιάζουν στο πλαίσιο των θαλάσσιων 
διαδρομών των διευρωπαϊκών και εθνικών δικτύων με¬ 
ταφοράς. 

3. Σε περίπτωση καθορισμού Λιμένων ως Διεθνούς 
Ενδιαφέροντος ή Εθνικής Σημασίας, των οποίων η διοί¬ 
κηση και διαχείριση έχει ανατεθεί στους Οργανισμούς 
Τοπικής Αυτοδιοίκησης, σύμφωνα με τις διατάξεις του 
άρθρου 28 του ν. 2738/1999 (ΦΕΚ 180 Α), όπως ισχύει, δεν 
θίγεται η νομική μορφή υπό την οποία έχουν συσταθεί 
τα οικεία Δημοτικά ή Νομαρχιακά Λιμενικά Ταμεία ή 
Υπηρεσίες. 

Αρθρο 22 

Συγχώνευση του Λιμενικού Ταμείου Σαμοθράκης 

1. Το Λιμενικό Ταμείο Σαμοθράκης συγχωνεύεται με. 

τον «Οργανισμό Λιμένος Αλεξανδρούπολης Ανώνυμη 

Εταιρεία» με διακριτικό τίτλο «Ο.Λ.Α. Α.Ε.». 

2. Η κινητή και ακίνητη περιουσία του συγχωνευό- 
μενου νομικού προσώπου δημοσίου δικαίου, περιέρχε¬ 
ται στον «Ο.Λ.Α. Α.Ε.», ο οποίος υπεισέρχεται σε όλα 
τα δικαιώματα και τις υποχρεώσεις του, καθώς και σε 
κάθε δικαιοπραξία που έχει συναφθεί και ευρίσκεται 
σε ισχύ, μέχρι την έναρξη ισχύος του νόμου αυτού, 
ως καθολικός διάδοχος του συγχωνευόμενου νομικού 
προσώπου. Προκειμένου περί ακινήτων ή εμπραγμάτων 
δικαιωμάτων επί ακινήτων του συγχωνευόμενου Λιμε¬ 
νικού Ταμείου, ως νομικού προσώπου δημοσίου δικαί¬ 
ου, που περιέρχονται στον «Ο.Λ.Α. Α.Ε.» η επερχόμενη, 
από την έναρξη ισχύος του νόμου αυτού, μεταβολή, 
σημειώνεται με αίτηση του «Ο.Λ.Α. Α.Ε.» ατελώς στα 
βιβλία μεταγραφών των αρμόδιων υποθηκοφυλακείων. 
Οι μεταβιβάσεις αυτές απαλλάσσονται από κάθε φόρο, 
εκτός του φόρου στη συγκέντρωση κεφαλαίων, τέλος, 
τέλος χαρτοσήμου, εισφορά, καθώς και δικαιώματα 
υπέρ οποιουδήποτε τρίτου. 

3. Οι εκκρεμείς δίκες του συγχωνευόμενου νομικού 
προσώπου συνεχίζονται από τον «Ο.Λ.Α. Α.Ε.» χωρίς να 
επέρχεται βίαιη διακοπή τους και χωρίς να απαιτού- 
ντα άλλες ειδικότερες διατυπώσεις ή ενέργειες για τη 
συνέχισή τους. 

4. Όπου στην ισχύουσα νομοθεσία ή σε έγγραφα δη¬ 
μόσια ή ιδιωτικά αναγράφεται η επωνυμία του Λιμενικού 
Ταμείου που συγχωνεύεται, νοείται, από την έναρξη 
ισχύος του νόμου αυτού, ο «Ο.Λ.Α. Α.Ε.». 

Αρθρο 23 

1. Στο άρθρο 16 του Κώδικα του Προσωπικού Λιμε¬ 
νικού Σώματος (Κ.Π.Λ.Σ.), ο οποίος κυρώθηκε με το ν. 
3079/2002 (ΦΕΚ 311 Α) προστίθεται παράγραφος 6 ως 
ακολούθως: 

«6. Οι θέσεις των Αρχιπλοιάρχων Λ.Σ. του εδαφίου 
αα’ της περίπτωσης α’ της παραγράφου 1 του άρθρου 


14 αυξάνονται κατά μία μειουμένων αναλογικά και σε 
ταυτόσημο αριθμό των θέσεων των Αντιπλοιάρχων Λ.Σ. 
της ίδιας κατηγορίας, ήτοι των προερχομένων από την 
Σχολή Δοκίμων Σημαιοφόρων Λ.Σ.». 

2. Η περίπτωση α' της παραγράφου 1 του άρθρου 59 
του Κ.Π.Λ.Σ. αντικαθίσταται ως ακολούθως: 

«α) Ανθυπασπιστές και Υπαξιωματικοί, που εξήλθαν 
από τη Σχολή Δόκιμων Υπαξιωματικών Λ.Σ. πριν από 
τη 19η Ιουλίου του έτους 2001 και κατέχουν πτυχίο 
Ιδρύματος Ανώτατης Εκπαίδευσης Πανεπιστημιακού 
Τομέα ή Δίπλωμα Πλοιάρχου ή Μηχανικού Γ' τάξεως 
ή Ραδιοτηλεγραφητή Β' τάξεως Εμπορικού Ναυτικού, 
με τη συμπλήρωση των προβλεπόμενων τυπικών προ¬ 
σόντων και εφόσον κριθούν προακτέοι, προάγονται 
στον αμέσως ανώτερο από τον κατεχόμενο βαθμό. Η 
παράγραφος 1 στ' του άρθρου 57 εφαρμόζεται και για 
όσους ονομάστηκαν Κελευστές πριν από την ανωτέ¬ 
ρω ημερομηνία. Ο μισός χρόνος, ήτοι δεκαοκτώ (18) 
μήνες, παραμονής στο βαθμό του Κελευστή, προσμε- 
τράται για την επόμενη προαγωγή. Χρόνος που τυχόν 
πλεονάζει προσμετράται για προαγωγή στον επόμενο 
βαθμό εφόσον αυτός προβλέπεται εν ενεργεία για την 
κατηγορία τους.». 

Αρθρο 24 

Αύξηση οργανικών θέσεων βαθμοφόρων Λ.Σ. 
αθλητών και έφεδρων Αξιωματικών 

Οι οργανικές θέσεις των βαθμοφόρων του Λιμενικού 
Σώματος (Λ.Σ.) αθλητών, στους οποίους απονεμήθηκε 
ο βαθμός του Σημαιοφόρου Λ.Σ. σύμφωνα με τις παρα¬ 
γράφους 1 και 2 του άρθρου 52 του Κώδικα του Προσω¬ 
πικού Λιμενικού Σώματος (Κ.Π.Λ.Σ.), ο οποίος κυρώθηκε 
με το ν. 3079/2002, καθώς και οι οργανικές θέσεις των 
εφέδρων Αξιωματικών, σύμφωνα με την παράγραφο 4 
του ίδιου άρθρου, αυξάνονται κατά είκοσι (20), ενιαίες 
σε όλους τους βαθμούς. 

Άρθρο 25 

1. Το πρώτο εδάφιο της παραγράφου 4 του άρθρου 
δεύτερου του ν. 2932/2001 (ΦΕΚ 145 Α) αντικαθίσταται 
ως ακολούθως: 

«Οι θαλάσσιες ενδομεταφορές τακτικών γραμμών 
εκτελούνται από επιβατηγό και οχηματαγωγά, επιβα¬ 
τηγό ή φορτηγά, πλοία που δρομολογούνται σε γραμμή 
ή γραμμές του ενδεικτικού γενικού δικτύου ακτοπλο¬ 
ϊκών συγκοινωνιών που καλύπτει τους λιμένες όλων 
των νησιών.». 

2. α) Η περίπτωση ε' της παραγράφου 2 του άρθρου 
τρίτου του ν. 2932/2001 αντικαθίσταται ως ακολού¬ 
θως: 

«ε) Ο πλοιοκτήτης να έχει καλύψει την αστική ευθύνη 
του από απαιτήσεις που έχουν αιτία ή αφορμή την απώ¬ 
λεια ζωής ή σωματική βλάβη ή απώλεια ή ζημία πράγ¬ 
ματος που έλαβε χώρα πάνω σε πλοίο ή σχετίζεται 
άμεσα με την εκμετάλλευση πλοίου, σε ασφαλιστικές 
επιχειρήσεις ή αλληλασφαλιστικούς οργανισμούς. Με 
κοινή απόφαση των Υπουργών Εμπορικής Ναυτιλίας 
και Αιγαίου και Νησιωτικής Πολιτικής, μετά από γνώ¬ 
μη του Ναυτικού Επιμελητηρίου Ελλάδος, ρυθμίζονται 
νέοι ασφαλιζόμενοι κίνδυνοι, τα ελάχιστα απαιτούμενα 
ασφαλιστικά ποσά, καθώς και κάθε άλλη αναγκαία λε- 

πτομέρεια που αφορά στα παραπάνω, καθώς και στις 
ασφαλιστικές επιχειρήσεις ή τους αλληλασφαλιστικούς 
οργανισμούς.». 

β) Η παράγραφος 4 του άρθρου τρίτου του ν. 2932/2001 
καταργείται και οι παράγραφοι 5 και 6 αναριθμούνται 
σε 4 και 5 αντίστοιχα. 

3. Το δεύτερο εδάφιο της παραγράφου 1 του άρθρου 
τέταρτου του ν. 2932/2001 αντικαθίσταται ως ακολού¬ 
θως: 

«Αν έχει έδρα ή κατοικεί σε άλλο κράτος - μέλος, 
αναγράφει και ότι έχει κατά νόμο διορίσει εκπρόσωπο, 
διαχειριστή και αντίκλητο εγκατεστημένο στην Ελλά¬ 
δα, καθώς και τα στοιχεία του διορισμού αυτού.». 

4. α) Το άρθρο πέμπτο του ν. 2932/2001, όπως έχει 
τροποποιηθεί με το άρθρο 26 του ν. 3153/2003 και το 
άρθρο 19 του ν. 3409/2005 (ΦΕΚ 273 Α), αντικαθίσταται 
ως ακολούθως: 

«Άρθρο πέμπτο 
Μεταβολή πλοιοκτήτη 

Σε περίπτωση μεταβολής του προσώπου του πλοιο¬ 
κτήτη κατά τη διάρκεια της δρομολογιακής περιόδου, 
ο νέος πλοιοκτήτης συνεχίζει την εκτέλεση των δρομο¬ 
λογίων με τους ίδιους όρους, εφόσον υποβάλλει σχετι¬ 
κή δήλωση και συντρέχουν στο πρόσωπο του οι προϋ¬ 
ποθέσεις της παραγράφου 2 του άρθρου τρίτου.». 

β) Η παράγραφος 8 του άρθρου έκτου του ν. 2932/2001 
καταργείται. 

5. Στην παράγραφο 2 του έκτου άρθρου του ν. 
2932/2001 προστίθενται νέα εδάφια ως ακολούθως: 

«Το αίτημα αυτό και μέχρι συγκλήσεως Σ.Α.Σ. δύναται 
να γίνεται αποδεκτό από υφιστάμενα όργανα, εξου¬ 
σιοδοτημένα μετά από απόφαση του Υπουργού για 
αντιμετώπιση έκτακτων συγκοινωνιακών αναγκών. 

Με απόφαση του Υπουργού δύναται να μεταβιβάζεται 
σε υφιστάμενα όργανα το δικαίωμα υπογραφής προσω¬ 
ρινής τροποποίησης ή περικοπής δρομολογίων, καθώς 
και εκτέλεσης έκτακτων δρομολογίων ή προσεγγίσεων 
σε δρομολογημένα πλοία, μετά από σχετικά αιτήματα. 
Στην απόφαση αυτή, μετά από γνώμη του Σ.Α.Σ., καθο¬ 
ρίζονται τα όργανα αυτά, τα κριτήρια αποδοχής των 
αιτημάτων αυτών, καθώς και τα μέγιστα προσωρινά 
χρονικά διαστήματα.». 

Άρθρο 26 

Η περίπτωση ι' της παραγράφου 6 του άρθρου 4 του 
ν. 2575/1998 (ΦΕΚ 23 Α) αντικαθίσταται και ισχύει από 
τη δημοσίευσή της στην Εφημερίδα της Κυβερνήσεως 
ως ακολούθως: 

«Για τη μη είσπραξη ή την καθυστέρηση απόδοσης 
των πόρων από την πλοιοκτήτρια ή διαχειρίστρια επι¬ 
χείρηση, ανεξάρτητα από τις προβλεπόμενες ποινικές 
κυρώσεις και τις προσαυξήσεις του Κ.Ε.Δ.Ε., που επι¬ 
βάλλονται από την επόμενη ημέρα λήξεως της προθε¬ 
σμίας προς απόδοση των σαράντα ημερών, δύναται να 
απαγορεύεται με απόφαση του Διοικητικού Συμβουλίου 
του Ν.Α.Τ. ο απόπλους του πλοίου ή των πλοίων, που 
διαχειρίζεται η πλοιοκτήτρια ή διαχειρίστρια επιχεί¬ 
ρηση. 

Πρόστιμα που έχουν επιβληθεί μέχρι τη δημοσίευ¬ 
ση του παρόντος βάσει της προϊσχύουσας διάταξης 


οφείλονται και εισπράττονται σύμφωνα με αυτή. Το 
ίδιο ισχύει και για μη εισπραχθέντες ή μη αποδοθέντες 
πόρους που αφορούν το χρονικό διάστημα μέχρι τη 
δημοσίευση του παρόντος, ανεξάρτητα αν έχει εκδοθεί 
πράξη επιβολής προστίμου.». 

Αρθρο 27 

Κατάργηση προσωποπαγών θέσεων υπαλλήλων 
Ναυτικού Απομαχικού Ταμείου. 

Οι προσωποπαγείς θέσεις υπαλλήλων δημοσίου και 
ιδιωτικού δικαίου του Ναυτικού Απομαχικού Ταμείου 
(Ν.Α.Τ.), που έχουν συσταθεί στα Προξενικά Λιμεναρ¬ 
χεία Ρόττερνταμ, Αμβέρσας, Τόκυο, Βανκούβερ, Νέας 
Υόρκης, Νέας Ορλεάνης και Λονδίνου, καταργούνται 
από τη δημοσίευση του παρόντος νόμου. 

Οι υπάλληλοι που υπηρετούν στις θέσεις αυτές έχουν 
το δικαίωμα, εντός δύο (2) μηνών από τη δημοσίευση 
του παρόντος νόμου, να ζητήσουν με αίτησή τους από 
το Διοικητικό Συμβούλιο του Ν.Α.Τ., τη μετάταξη ή τη 
μεταφορά τους σε αντίστοιχες προσωποπαγείς θέσεις 
της κεντρικής Υπηρεσίας του Ν.Α.Τ. 

Η αποδοχή της αίτησης και η μετάταξη ή η μεταφο¬ 
ρά των ανωτέρω διενεργείται με κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Εμπορικής 
Ναυτιλίας, με την οποία συνιστώνται και οι αντίστοιχες 
προσωποπαγείς θέσεις. Το μισθολόγιο των υπαλλήλων 
που τυχόν θα μεταταγούν με τον τρόπο αυτόν εναρ¬ 
μονίζεται με το μισθολόγιο των υπαλλήλων του Ν.Α.Τ. 
που υπηρετούν σε αντίστοιχες θέσεις εσωτερικού και 
έχουν τα ίδια χρόνια υπηρεσίας. 

Άρθρο 28 

Στον κ.ν. 792/1978 (ΦΕΚ 220 Α) όπως αυτός ισχύει, 
επέρχονται οι ακόλουθες τροποποιήσεις: 

1. Στο τέλος της περίπτωσης α’ της παραγράφου 1 του 
άρθρου 23α προστίθεται νέο εδάφιο ως εξής: 

«Για τον υπολογισμό σύμφωνα με τα παραπάνω των 
συντάξεων όλων των ναυτικών δεν προσμετρώνται τα 
εκ του νόμου προβλεπόμενα δώρα εορτών και επιδό¬ 
ματα αδείας, ακόμη και αν αυτά ενσωματώνονται στο 
βασικό μισθό όπως ορίζεται στις Συλλογικές Συμβάσεις 
Ναυτικής Εργασίας.». 

2. Η παράγραφος 2 του άρθρου 26, όπως αντικα- 
ταστάθηκε με την παράγραφο 2 του άρθρου 6 του 
ν. 1085/1980 (ΦΕΚ 255 Α) και την παράγραφο 8 του 
άρθρου 14 του ν. 2329/1995 (ΦΕΚ 172 Α), αντικαθίσταται 
ως εξής:, 

«2. Η σύνταξη των δικαιούχων προσώπων της οικο¬ 
γένειας του ασφαλισμένου ή συνταξιούχου ναυτικού 
αρχίζει από την πρώτη του μήνα μετά το θάνατό του, 
υπό την προϋπόθεση της υποβολής της αιτήσεως για 
συνταξιοδότηση εντός ενός (1) έτους από το χρόνο 
του θανάτου. 

Σε κάθε άλλη περίπτωση η σύνταξη αρχίζει από την 
πρώτη του επόμενου μήνα από την υποβολή της αιτή- 
σεως για συνταξιοδότηση.». 

3. Η παράγραφος 2 του άρθρου 45 αντικαθίσταται 
ως εξής: 

«2. Συντάξεις κύριες και επικουρικές, εφάπαξ αποζη¬ 
μιώσεις ή έκτακτα επιδόματα μη εισπραχθέντα εντός 

δύο (2) ετών από τότε που ήταν πληρωτέα παραγρά¬ 
φονται υπέρ του Ν.Α.Τ. ή του Κεφαλαίου Επικουρικής 
Ασφάλισης Ναυτικών κατά περίπτωση.». 

4. Στο τέλος της παραγράφου 1 του άρθρου 93 προ¬ 
στίθεται νέο εδάφιο που έχει ως εξής: 

«Επίσης, εξαιρούνται από τη διενέργεια του προλη¬ 
πτικού ελέγχου και οι εντολές πληρωμής των εξόδων 
που χορηγούνται σε όσους έχουν επιμεληθεί για την 
κηδεία συνταξιούχων του Ν.Α.Τ.». 

Αρθρο 29 

1. Στο άρθρο 4 του ν. 6002/1934 (ΦΕΚ 37 Α) προστίθε¬ 
ται νέα παράγραφος 3 που έχει ως ακολούθως: 

«3. Ο Οίκος Ναύτου καταβάλλει σε άνεργους ναυτι¬ 
κούς, οικονομική ενίσχυση κατά την περίοδο των εορτών 
του Πάσχα και των Χριστουγέννων, από το Κεφάλαιο 
Ανεργίας και Ασθένειας Ναυτικών (Κ.Α.Α.Ν.). Με κοινή 
απόφαση των Υπουργών Οικονομίας και Οικονομικών 
και Εμπορικής Ναυτιλίας μετά από πρόταση του Διοι¬ 
κητικού Συμβουλίου του Οίκου Ναύτου, καθορίζονται 
η έννοια του άνεργου ναυτικού για την εφαρμογή της 
παραγράφου αυτής, το ποσό της οικονομικής ενίσχυ¬ 
σης, οι όροι και οι προϋποθέσεις για την καταβολή της 
και κάθε σχετική λεπτομέρεια.». 

2. Τα καθοριζόμενα με την υπουργική απόφαση της 
προηγούμενης παραγράφου δεν μπορεί να εισάγουν 
για τους ναυτικούς καθεστώς δυσμενέστερο από το 
ισχύον. 

Αρθρο 30 

Ρύθμιση θεμάτων Ναυτικού Επιμελητηρίου Ελλάδος 

(Ν.Ε.Ε.). 

1. Το υπό στοιχείο στ' της παραγράφου 3 του άρθρου 
18 του ν. 989/1979 (ΦΕΚ 260 Α), το οποίο προστέθηκε 
με την παράγραφο 2 του άρθρου 1 του ν. 2575/1998, 
αντικαθίσταται ως εξής: 

«στ) Με απόφαση του Δ.Σ. ύστερα από πρόταση της 
Δ.Ε., που εγκρίνεται με κοινή απόφαση των Υπουργών 
Οικονομίας και Οικονομικών και Εμπορικής Ναυτιλίας, 
καθορίζονται ανά διετία, κατά παρέκκλιση κάθε άλλης 
γενικής ή ειδικής διάταξης, οι δαπάνες εκπροσώπησης 
του Ν.Ε.Ε. στο εξωτερικό, από τον Πρόεδρο, τα μέλη του 
Δ.Σ., καθώς και από τρίτα πρόσωπα που επιλέγονται 
από τη Δ.Ε. Στις δαπάνες περιλαμβάνονται τα έξοδα 
μετακίνησης, διαμονής και παράστασης αυτών.». 

2. Οι περιπτώσεις β’, γ’, δ’ και ε’ της παραγράφου 
1 του άρθρου 21 του ν. 989/1979 αντικαθίστανται ως 
ακολούθως: 

«β) Τέσσερις (4) θέσεις του Κλάδου ΔΕ Διοικητικού 
-Λογιστικού. 

γ) Τέσσερις (4) θέσεις Ειδικών Συμβούλων ή Συνεργα¬ 
τών με σχέση εργασίας Ιδιωτικού Δικαίου ορισμένου 
χρόνου, πλήρους ή μερικής απασχόλησης για την κά¬ 
λυψη ειδικών αναγκών ναυτιλιακής φύσεως του Ν.Ε.Ε., 
τις οποίες καταλαμβάνουν κάτοχοι πτυχίου ή διπλώμα¬ 
τος Α.Ε.Ι, ή Τ.Ε.Ι, εσωτερικού ή ισότιμου εξωτερικού ή 
Αξιωματικοί Ε.Ν. Α’ τάξης εν ενεργεία ή μη, ή απόστρα- 
τοι Αξιωματικοί Λ.Σ. Οι ανωτέρω πρέπει να έχουν καλή 
γνώση μίας ξένης γλώσσας και δεκαετή τουλάχιστον 
εμπειρία στα ναυτιλιακά θέματα σε δημόσιο ή ιδιωτικό 
φορέα. Ο καθορισμός της μορφής της απασχόλησης, 


τυχόν πρόσθετων προσόντων, καθώς επίσης και η επι¬ 
λογή και πρόσληψη γίνονται με απόφαση του Δ.Σ. του 
Ν.Ε.Ε., που εγκρίνεται από τον Υπουργό Εμπορικής Ναυ¬ 
τιλίας κατ’ εφαρμογή των διατάξεων του εδαφίου ια' 
της παραγράφου 2 του άρθρου 14 του ν. 2190/1994. Οι 
αποδοχές των ανωτέρω ειδικών συμβούλων ή συνερ¬ 
γατών καθορίζονται με κοινή απόφαση των Υπουργών 
Οικονομίας και Οικονομικών και Εμπορικής Ναυτιλίας, 
που εκδίδεται μετά από πρόταση του Δ.Σ. του Ν.Ε.Ε. 

δ) Η Διοικούσα Επιτροπή δύναται να αναθέτει το χει¬ 
ρισμό των υποθέσεων του Ν.Ε.Ε. που έχουν ανάγκη 
νομικής καλύψεως σε δικηγόρο ή δικηγόρους κατά την 
κρίση της. Επίσης, η Διοικούσα Επιτροπή, για καλύτερη 
επίτευξη των σκοπών του Ν.Ε.Ε., μπορεί να ζητά από 
δικηγόρους να μελετούν, να συμβουλεύουν, να γνωμο- 
δοτούν και να εκπροσωπούν το Ν.Ε.Ε. και εν γένει να 
συνεργάζονται με τις υπηρεσίες του Ν.Ε.Ε. ή τρίτους 
για την αντιμετώπιση θεμάτων αρμοδιότητάς του. Για 
την αμοιβή των ως άνω προσώπων εφαρμόζονται οι 
εκάστοτε ισχύουσες διατάξεις περί ελάχιστων αμοιβών 
των δικηγόρων που καθορίζονται από τους Υπουργούς 
Οικονομίας και Οικονομικών και Δικαιοσύνης. 

ε) Συνιστάται μία θέση της κατηγορίας ειδικών θέσεων 
βαθμού δεύτερου, Προϊσταμένου των Υπηρεσιών του 
Ν.Ε.Ε., με θητεία τριών (3) μέχρι πέντε (5) ετών, που 
μπορεί να ανανεώνεται και στον οποίο με απόφαση της 
Διοικούσας Επιτροπής θα ανατίθενται και άλλες αρμο¬ 
διότητες συντονισμού του έργου και της λειτουργίας 
του Ν.Ε.Ε., καθώς και η εποπτεία των ειδικών συμβούλων 
ή συνεργατών του Ν.Ε.Ε. Τη θέση αυτή καταλαμβάνει 
είτε απόφοιτος Α.Ε.Ι., με γνώσεις και εμπειρία σε ναυτι¬ 
λιακά θέματα, καθώς επίσης και σε θέματα οργάνωσης 
και διοίκησης της εμπορικής ναυτιλίας, είτε αξιωματικός 
εν ενεργεία ή μη του Εμπορικού Ναυτικού ή αξιωματικός 
εν αποστρατεία του Λιμενικού Σώματος ή του Πολεμικού 
Ναυτικού. Ο καθορισμός τυχόν πρόσθετων προσόντων, 
η επιλογή και η πρόσληψη γίνονται κατά παρέκκλιση 
κάθε άλλης γενικής ή ειδικής διάταξης, με απόφαση του 
Διοικητικού Συμβουλίου του Ν.Ε.Ε., που εγκρίνεται από 
τον Υπουργό Εμπορικής Ναυτιλίας. Η πλήρωση της θέ¬ 
σης γίνεται κατ’ εφαρμογή των διατάξεων του εδαφίου 
ιβ’ της παραγράφου 2 του άρθρου 14 του ν. 2190/1994. 
Οι αποδοχές του ανωτέρω καθορίζονται σύμφωνα με 
τις διατάξεις του άρθρου 14 του ν. 3205/ 2003 (ΦΕΚ 297 
Α), όπως εκάστοτε ισχύουν.». 

3. Στην παράγραφο 1 του άρθρου 21 του ν.989/1979 
προστίθεται περίπτωση στ' ως ακολούθως: 

«στ) Συνιστώνται δύο (2) θέσεις με σχέση εργασίας 
ιδιωτικού δικαίου ορισμένου ή αορίστου χρόνου, πλή¬ 
ρους ή μερικής απασχόλησης, κατηγορίας δευτεροβάθ¬ 
μιας εκπαίδευσης. Με την προκήρυξη πλήρωσης των 
θέσεων καθορίζονται και οι ειδικότητες αυτών.». 

Αρθρο 31 

Μεταβατικές διατάξεις 

1. Οι Κανονισμοί των Α.Ε.Ν. εξακολουθούν να ισχύουν 
μέχρι τροποποίησής τους. Με απόφαση του Υπουργού 
Εμπορικής Ναυτιλίας μετά από γνώμη του Διοικητή της 
οικείας Α.Ε.Ν., ρυθμίζονται θέματα εκπαίδευσης και λει¬ 
τουργίας που δεν προβλέπονται από τους Κανονισμούς 
αυτούς ή δεν προβλέπονται επαρκώς. 

2. Η διαδικασία οριστικής συγκρότησης των οργάνων 
διοίκησης σε κάθε Α.Ε.Ν. αρχίζει μετά την ολοκλήρωση 
της ένταξης του εκπαιδευτικού προσωπικού σε θέσεις 
και βαθμίδες της κάθε Σχολής. 

3. Μέχρι την έκδοση των κανονιστικών πράξεων που 
προβλέπονται από τις διατάξεις του Μέρους Πρώτου 
του παρόντος νόμου, εξακολουθούν να ισχύουν οι 
αντίστοιχες που εκδόθηκαν κατ’ εξουσιοδότηση του 
ν. 2638/1998. 

4. Όσοι από το Ε.Π. των Α.Ε.Ν. εντάσσονται σε οργανι¬ 
κές θέσεις, σύμφωνα με τις διατάξεις του άρθρου 15 του 
παρόντος, λαμβάνουν τις αποδοχές που προβλέπονται 
από το άρθρο 11 από την ημερομηνία ένταξής τους. 

Μέχρι τότε, εξακολουθεί να εφαρμόζεται το ισχύον 
μισθολόγιο. 

Άρθρο 32 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνται οι διατάξεις των παραγράφων 2 και 3 του υπό 
στοιχείο Α' του άρθρου 15 του ν. 2638/1998, οι διατάξεις 
του άρθρου 8 του ν. 3153/2003 και κάθε άλλη αντίθετη 
με τον παρόντα νόμο διάταξη. 

Άρθρο 33 

1. Επιτρέπεται σε επιχειρήσεις ναυπήγησης, μετα¬ 
τροπής, επισκευής και συντήρησης πλοίων, που διέ- 
πονται από τις διατάξεις του ν. 2642/1998 (ΦΕΚ 68 Α'), 
να εκτελούν τις σχετικές εργασίες τους μέχρι την 31η 
Δεκεμβρίου 2006, κατά παρέκκλιση των διατάξεων του 
άρθρου 7 του ίδιου νόμου και των συναφών κανονιστι¬ 
κών διατάξεων, αν έχουν εγγράφει ή αν καταθέσουν 
αίτηση εγγραφής στο Μητρώο που προβλέπεται στο 
άρθρο 4 του ίδιου νόμου. Οι αρμόδιες Λιμενικές Αρχές 
χορηγούν τις σχετικές προσωρινές άδειες εκτέλεσης 
των εργασιών αυτών, χωρίς να απαιτείται η βεβαίωση 
της Υπηρεσίας Μητρώου της αρμόδιας Νομαρχιακής 
Αυτοδιοίκησης που προβλέπεται στην κοινή υπουργική 
απόφαση 12670/601/2001 (ΦΕΚ 762 Β). 

2. Όσες από τις επιχειρήσεις που αναφέρονται στην 
προηγούμενη παράγραφο είναι βιομηχανικές-βιοτεχνι- 
κές κατά την έννοια του ν. 3325/2005 (ΦΕΚ 68 Α), λαμβά¬ 
νουν την άδεια λειτουργίας, που προβλέπεται στον ίδιο 
νόμο, χωρίς την τήρηση των όρων και προϋποθέσεων 
της παραγράφου 3 του άρθρου 16 και της παραγράφου 
2 του άρθρου 17 του ν. 3325/2005, αν ο μηχανολογικός 
τους εξοπλισμός είναι εγκατεστημένος σε βιομηχανικές 
περιοχές (ΒΙ.ΠΕ.) ή περιοχές οχλουσών επαγγελματικών 
εγκαταστάσεων (Ε.Ο.) και εφόσον υποβάλουν αίτηση 
για λήψη της άδειας μέχρι την 31η Μαίου 2006. Με 
την επιφύλαξη του προηγούμενου εδαφίου, η αίτηση 
συνοδεύεται υποχρεωτικά από όλες τις μελέτες και τα 


δικαιολογητικά που απαιτούνται για την έκδοση της 
ανωτέρω άδειας λειτουργίας, καθώς και των επί μέρους 
αδειών, εγκρίσεων ή βεβαιώσεων, κατά το ν. 3325/2005. 
Η άδεια λειτουργίας εκδίδεται στο όνομα του σημερι¬ 
νού φορέα της επιχείρησης. 

3. Δικαίωμα εγγραφής στο Μητρώο που προβλέπεται 
στο άρθρο 4 του ν. 2642/1998 έχουν και οι επιχειρή¬ 
σεις στις οποίες χορηγείται προθεσμία για τεχνική 
ανασυγκρότηση ή μεταφορά σε άλλη θέση, σύμφωνα 
με τις διατάξεις της παραγράφου 9 του άρθρου 10 του 
ν. 3325/2005. Στην περίπτωση αυτή, η εγγραφή ισχύει 
όσο διαρκεί η ανωτέρω προθεσμία. 

Σε περίπτωση που η επιχείρηση παύσει να ασκεί τη 
δραστηριότητά της σύμφωνα με το ν. 2642/1998, η χο- 
ρηγηθείσα άδεια λειτουργίας ανακαλείται.». 

Άρθρο 34 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις αυτού. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 28 Μαρτίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

η Μεγάλη Σφραγίδα 


Κράτους 

Αθήνα, 29 Μαρτίου 2006 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

